Сергей Брин: Искам да обсъдя един въпрос,
за който знам, че занимава умовете на много от вас.
Говорих пред вас последно преди няколко години.
И преди да започна днес,
знам че много от вас се чудят,
просто искам да го изясня.
Отговорът е боксерки.
Сега, надявам се, ще се чувствате по-добре.
Знаете ли какво може да е това? Някой знае ли какво е това?
Публиката: Да.
СБ: Какво е?
Публиката: Хора, които се регистрират в Google по света.
СБ: О, ОК. Когато го видях за първи път аз не разбрах съвсем какво е.
Но това е, което ми помогна да го видя.
Това върви при нас в офиса, всъщност върви в реално време.
Тук е леко опростено.
Но тук може да видите по целия свят
как хората използват Google.
И всяка една от тези точки
представлява може би около 20-30 търсения
или нещо такова.
И те са надписани по цвят, по език.
Може да видите: тук сме в САЩ
и идват в червено.
Тук сме в Монтерей... надявам се, че ще стане.
Може да видите, че Япония е заета през нощта,
ето тук.
Имаме Токио, на японски.
Има голяма активност в Китай.
Има голяма активност в Индия.
Малко в Близкия Изток, като малки джобове.
И Европа, където сега е средата на деня,
се представя наистина силно с голямо разнообразие от езици.
Сега може също да видите, ако обърна това...
надявам се, няма да разтърси света твърде много.
Но може да видите, и че има места, където не се случва много.
Австралия, защото там няма много хора.
И нещо, върху което наистина трябва да работим,
е Африка, която тук е само няколко капки,
на практика Южна Африка и още няколко големи града.
Най-общо казано, това, което забелязахме при тези запитвания,
които идват по хиляди на секунда,
са налични навсякъде, където има електричество.
И навсякъде, където има електричество има и интернет.
И дори в Антарктика... е, поне по това време на годината...
от време на време ще видим да се появява запитване.
И ако е на подходящото място, и на Международната космическа станция,
мисля, че ще има и на Международната космическа станция.
Тъй че, това е
едно от предизвикателствата, които имаме
е... виждате, че всъщност е трудно да...
а, ето.
Това е начина, по който трябва да разместваме парченцата
че в крайна сметка хората да получат отговори на въпросите си.
Виждате, че има много данни, които се местят.
Трябва да стигнат по целия свят: през кабели,
през сателити, през всякакъв вид връзки.
И за нас е доста сложно да поддържаме забавянията
на ниско ниво. Надявам се, че все пак имате добри преживявания.
Но също така виждате и че... някои места са много по-свързани
от други, виждате целия капацитет на мрежата в САЩ,
който отива нагоре към Азия, Европа, в други посоки и т.н.
Сега, това което искам да направя е да ви покажа
как би изглеждала една секунда с подобна активност.
И ако преминем на слайдове...
така, ето.
Това е забавено.
Ето така изглежда една секунда.
Прекарваме много от времето си
в това да сме сигурни, че можем да издържим
на подобен трафик.
Сега, всяко едно от тези запитвания
си има свой интересен живот и история.
Може да става въпрос за здравето на някой,
за кариерата му, за нещо, което е важно за него.
А може да бъде и нещо
толкова важно като доматен сос
или в този случай ketchup.
Ето едно запитване...
предполагам това е известна група, която беше по-известна в някои части на света, отколкото в други.
Може да видите, че започна точно тук.
В САЩ и Испания беше популярна по едно и също време.
Но не стана толкова силна в САЩ,
колкото в Испания.
И после от Испания премина към Италия,
после Германия се въодушеви и може би в момента й се наслаждават в Обединеното кралство.
И предполагам САЩ най-накрая,
най-накрая започна също да я харесва.
Исках само да ви я пусна.
Както и да е, вие може да си я пуснете сами...
надявам се търсенето ще работи.
Като част от...
част от това, което искаме да направим, за да се развиваме като компания
е да имаме повече търсения.
А това означава, че искаме да имаме
повече хора, които са здрави и образовани.
Повече животни, ако и те започнат да търсят.
Но в известен смисъл, искаме да направим света по-добро място
и едно от нещата, които започнахме е Google Foundation,
която сме в процес на основаване.
Вече имаме и програма, наречена Google Grants,
която обслужва повече от 150 блоготворителни огранизации по света
и това са някои от тях.
Това е нещо, в което съм много щастлив да участвам.
Всъщност, много от тези организаии са тук...
Acumen Fund, мисля и ApproTEC, не съм сигурен за тази...
и много от хората, които са тук работят чрез Google Grants.
Те пускат реклами на Google, а ние им даваме приходите,
за да могат да кажат на организациите.
Един от първите резултати, които имахме...
един бизнесмен от Сингапур, който сега спонсорира образованието
на едно село от 25 момичета от Виетнам,
това беше един от първите ни резултати. И както казах, имаше много,
много, много истории, които дойдоха,
защото имаме стотици благотворителни организации там
и Google Foundation ще стане още по-голямо начинание.
Сега, някой знае ли кой е това?
Аха!
Публиката: Оркът.
СБ: Да! Някой позна.
Това е Оркът. Някой от вас регистриран ли е в Orkut?
Има ли някой?
OK, няма много хора, които да знаят за него.
Ще обясня след секунда.
Това е един от нашите инженери.
Мислим, че работят по-добре, когато са затънали и покрити с листа.
Така вадим тези продукти.
Оркът имаше идея да създаде социална мрежа.
Знам какво мислите, "Още една социална мрежа."
Но това му беше мечта и ние, най-общо казано,
когато хората искат да направят нещо, ние просто им разрешаваме.
Ето какво направи той.
Миналия месец я пуснахме в тестова фаза
и набира скорост.
Това е нашият вицепрезидент по инженерство.
Виждате червената коса, не знам дали можете да видите и пръстена на носа тук.
А това са неговите приятели.
Ето така... точно я пуснахме...
решихме, че хората ще си изпращат покани, за да ползват услугата
и накарахме хората от нашата компания да разпратят първите.
И сега вече сме събрали над 100 000 члена.
И всъщност, се разпространяват много бързо, дори и извън САЩ.
Виждате, въпреки че САЩ все още е мнозинството...
между другото, що се отнася до търсене, това е само около 30 процента от нашия трафик.
Но вече отива в Япония, Обединеното кралство, Европа
и останалите държави.
Тъй че е забавен проект.
Има много демографски данни. Няма да ви отегчавам с тях.
Но е едно от нещата, които пробваме просто на шега
и гледаме накъде ще се развие.
И...
е, ще ви оставя в напрежение.
Лари, ти може да обясниш това.
Лари Пейдж: Благодаря, Сергей.
Едно от нещата... и двамата със Сергей
ходихме на училище по системата Монтесори
и мисля, по някаква причина
това стана част от Google.
Сергей спомена Orkut - нещо, което
Оркът искаше да направи
и което наричаме... в Google сме го включили като "20-те процента време"
идеята е, че 20 процента от времето,
ако работиш за Google, може да използваш да правиш, това което смяташ за най-добро.
И много, много неща в Google се получиха точно така,
като например Orkut и Google News.
А мисля, че и още много други неща по света са произлезли от това.
Мендел, който е трябвало да преподава на ученици в гимназия
всъщност, е открил законите на генетиката...
на практика като хоби.
Толкова много, много неща са се родили по този начин.
News, които току що споменах
беше започнат от един изследовател.
Той просто... той... след 11 септември той започна да се интерeсува много от новини.
И каза: "Защо да не погледна на новините по-добре?"
И започна да ги групира по категории,
започна да ги използва, а после и приятелите му започнаха да ги използват.
А след това, освен че изглеждаше сладко,
го направихме Googlette,
което на практика е малък проект в Google.
Трима души или нещо такова
се опитват да направят продукт.
Ние не знаем дали ще сработи или не.
И в случая с News, двама души
работиха по него известно време, а после все повече и повече хора
започнаха да го използват, сложихме го в интернет
и още повече хора започнаха да го използват.
И сега е истински, мащабен проект с много хора.
Това е начинът, по който поддържаме иновативността си.
Мисля, че обикновено, когато компаниите се разрастват
им става трудно да се занимават с малки, иновативни проекти.
Ние също имахме този проблем за кратко и си казахме:
"Трябва ни нова концепция."
Знаете ли, Googlettes... това е малък проект, за който не сме съвсем сигурни дали ще сработи или не.
Но се надяваме, че ще сработи и ако правим достатъчно такива,
някои от тях ще работят, както например News.
Но имахме проблем, защото тогава имахме над 100 проекта.
И не знам за вас,
но за мен е проблем да мисля за 100 неща едновременно.
И открихме, че ако просто запишем всички тях
и ги подредим... те са малко измислени.
Не им обръщайте внимание.
Например, "Buy Iceland" беше от една статия.
Не бихте направили подобна лудост. Но...
както и да е, открихме, че ако просто ги запишем и подредим,
повечето хора ще се съгласят с начина на подредба.
Това беше изненада за мен, но
открихме, че докато държиш 100-те неща в главата си
което правиш със записването им,
би могъл много добре да се ориентираш и да решиш какво да правиш
и накъде да насочиш ресурсите си.
И това в общи линии е което правим,
откакто го въведохме преди няколко години и мисля, че то наистина ни позволи да бъдем иновативни
и заедно с това - сравнително добре организирани.
Другото нещо, което открихме е, че хората обичат да работят върху неща, които смятат за важни
и съвсем естествено
един вид мигрират към неща, които имат висок приоритет.
Искам да обърна внимание на две неща,
които са нови или за които може би не знаете.
Първото нещо всъщност е, Deskbar.
Това е ново... колко от вас използват Google Toolbar?
Вдигнете ръце.
Колко от вас използват Deskbar?
Добре, виждате ли? Трябва да го пробвате.
Но ако отидете на нашия сайт и търсите
"Deskbar" ще получите това.
Идеята е, вместо toolbar, го виждате през цялото време
в основата на екрана ви
и така можете да търсите наистина лесно.
Това е един вид подобрена версия на toolbar.
Благодаря, Сергей.
Това е друг пример за проект, за който някой в Google
беше много въодушевен и просто... започна да го прави
и това е наистина, наистина страхотен продукт и набира скорост.
Google Answers е нещо, което започнахме и което е много готино,
нещо което позволява... за 5 до 100 долара,
може да напишете въпрос
и има група изследователи,
които го проучват за вас, с гаранции и всичко,
и всъщност може да получите много добри отговори за неща,
без да губите вашето време.
Froogle ви дава информация за пазаруване,
а Blogger - възможност да публикувате неща.
Но всички тези... това бяха все иновативни неща, които направихме...
ние пробваме много, много различни неща
в нашата компания.
Харесваме да правим нововъведения и във физическото пространство,
забелязахме по време на срещи, че трябва да се чака много време
докато прожекторите се включат и изключат,
освен това са шумни и хората ги изключват.
Това не ни харесваше и
след може би две седмици заградихме малки места,
където сложихме прожекторите и където да можем да ги оставяме през цялото време
и сега са съвсем тихи.
В резултат на това успяхме да направим софтуер,
който ни позволява да правим срещи, при които
ако влезете в зала за срещи сега
той подрежда всички срещи, които се случват,
можете лесно да си водите бележки, които автоматично се изпращат по електронната поща
до всички хора, които са на тази среща.
Ставайки все по-глобална компания
откриваме, че тези неща наистина ни оказват влияние...
разбирате ли, бихме ли могли да работим ефективно с хора, които не са в залата?
И подобни неща. Такива дребни неща могат наистина да променят много.
На тези срещи присъстват много инженери,
които не перат толкова често, колкото би трябвало.
Тъй че, решихме, че е много полезно
да имаме перални машини, особено за по-младите служители и...
позволяваме им да водят кучета и подобни,
и имаме мисля, наистина забавна култура в нашата компания,
което помога на хората да работят и да се наслаждават на това, което правят.
Това е всъщност нашата "култова снимка"
Исках просто набързо да покажа.
Тя стоя известно време на нашия уебсайт,
но открихме, че след като я сложихме,
спряхме да получаваме молби за работа.
Но както и да е, всяка година водим
цялата компания на ски.
Много работа в компаниите се върши от хора, които се познават, неформално.
И мисля, че се справяме добре да насърчаваме това.
Това прави компанията много забавно място за работа.
Както и нашите логота, които мисля наистина олицетворяват
нашата култура, когато променяме нещата.
В началото ни съветваха,
че никога не трябва да си сменяме логото, защото
трябва да създадем марката,
защото, не би искал да си смениш логото.
Трябва да си последователен.
А ние казахме: "Е, това не звучи никак забавно.
Защо да не пробваме да го сменяме всеки ден?"
Едно от нещата, което наистина ме въодушевява, по отношение на това какво правим сега
е това, което нарекохме AdSense,
малко предзнаменователно...
от преди Дийн да се оттегли.
Но идеата е, както във вестник например,
показваме ви подходящи реклами.
Това се чете трудно, но казва: "Битката за Ню Хампшър:
Хауърд Дийн - Президент"... статии за Хауърд Дийн.
Тези реклами се генерират автоматично...
като в този случай, във Washington Post...
от съдържанието на сайта.
Използваме нашите над 150 000 рекламодатели
и милиони реклами, избираме тази,
която е най-пряко свързана с това, което всъщност преглеждате,
както правим и с търсенето.
Идеята е, че можем да направим рекламата полезна,
не само досадна.
Хубавото на това е, че
имаме програма за самообслужване
и хиляди уебсайтове се присъединиха,
което им позволява да правят много пари. И аз...
знаете ли, срещнах се с много хора...
на едно парти срещнах човек, който поддържа сайт за защита на природата
и той ми каза: "Знаеш ли, не печелех никакви пари.
Сложих това нещо на моя сайт и сега правя 10 000 долара на месец.
И знаеш ли какво, благодаря ти.
Сега вече нямам нужда от втора работа."
Мисля, че това е наистина важно за нас, защото това позволява на интернет да работи по-добре.
Позволява съдържанието да се подобрява, търсенето да се подобрява,
когато хората могат наистина да се издържат
от публикуване на страхотно съдържание.
Тази сесия е посветена на бъдещето,
затова си мислех, че ще поговоря поне накратко и за това.
Идеята за това е, че за да се справяш добре с търсенето
трябва да си наистина умен.
Защото може да въведеш всякакви неща в Google
и да очакваш отговор, нали?
Но откриването на неща не е толкова лесно и наистина ти трябва интелект.
И всъщност, най-добрата търсачка ще бъде умна.
Тя ще бъде изкуствен интелект.
И това е нещо, върху което ние работим,
имаме дори хора, които са много въодушевени
и достатъчно луди да работят по това сега,
да си го поставят като цел.
Ние се надяваме, че Google ще бъде умен,
но и винаги се изненадваме, когато други хора кажат, че всъщност е.
Искам да дам един забавен пример за това.
Това е един блог от Ирак,
не е нещото,
за което ще говоря, но исках да ви дам един пример.
Може би, Сергей, може да осветиш това.
Ние решихме...
всъщност, показва точно там. Благодаря ти.
Така, "подобни търсения". Не можете да го видите много добре,
но решихме,че ще сложим тази функция
в нашите AdSense реклами, наречена "подобни търсения"
Бихме казали, разбирате ли, "Имахте предвид "търси са""... какво в това
в случая "Саддам Хюсеин", защото този блог е за Ирак...
и разбирате ли, в допълнение на рекламите
решихме, че това ще е добра идея.
И ето този блог
на млад човек, който беше нещо депресиран и каза:
"Знаеш ли, спя много."
Просто пишеше за живота си.
И нашите алгоритми... разбира се, не човек,
а нашите алгоритми, нашите компютри...
прочетоха този блог и решиха, че
подобното търсене е "Отегчен съм."
Прочел го и помислил, че човек е решил,
че той е много отегчителен,
което беше много неуместно,
и каза: "Какво правят тези, тези нещастници от Google?
Защо не ми харесват блога?"
Тогава ние прочетохме блога му, който ставаше... разбирате ли,
вървеше от лошо към по-лошо,
казахме, че подобното търсене беше "Бавно развиващ се".
Тогава той полудя съвсем
и написа... започна да псува и т.н.
Тогава написахме: "Ти си мизерник."
И накрая приключи с "Целуни ми задника."
Той всъщност мислеше, че си има работа с нещо умно
и разбира се,
ние просто написахме тази програма и я пробвахме,
тя не сработи съвсем
и вече нямаме тази функция.
С това може би, мога да се върна обратно към света.
Исках да завърша като кажа, че
има няколко неща, които наистина ме въодушевяват
да съм част от Google,
едно от тези неща е, че успяваме да печелим пари,
предимно от реклама, а една от ползите, които не очаквах
е че имаме възможност да сме полезни за всички по света
без да се притесняваме, че някъде хората нямат толкова много пари.
Няма нужда да се тревожим за това, че продуктите ни се продават
например, за по-малко пари на места, които са бедни
и после се внасят обратно в САЩ...
например чрез нарко индустрията.
И мисля, че сме истински щастливи, че имаме такъв бизнес модел,
защото всеки по света има достъп до нашето търсене,
а това мисля е огромна, огромна полза.
И още нещо, което искам да спомена накратко е,
че имаме огромна способност и отговорност
да осигурим на хората вярна информация
и гледаме на себе си като на вестник или списание...
трябва да осигуряваме много обективна информация.
При нашето търсене ние никога не приемаме плащания за резултати.
Приемаме плащания за реклама
и я рекламираме като такава.
За разлика от много от нашите конкуренти.
И мисля, че решенията, които можем да вземаме по този начин
имат огромено влияние върху света
и това ме прави истински горд да съм част от Google.
Благодаря ви.